Egons Zablovskis

Egons Zablovskis (dzimis , miris ) bija latviešu fiziķis, fizikas zinātņu doktors, kalnos kāpšanas un ceļošanas entuziasts, orientierists.

 Dzīvesgājums 
Dzimis 1926. gada 2. martā Tārgales pagasta Jaunupos. Mācījās Ventas pagasta pamatskolā, tad Ventspils 1. vidusskolā.
1946. gadā sāka studēt LVU Fizikas un matemātikas fakultātē (LVU FMF), strādāja LVU FMF Eksperimentālās fizikas katedrā, vēlāk Tehniskās fizikas katedrā par asistentu, lasīja lekcijas par radiotehniku un elektrotehniku. Vēlāk studēja aspirantūrā Ļeņingradā, kur 1965. gadā aizstāvēja disertāciju par pusvadītāju elektriskajām un optiskajām īpašībām. Ievēlēts par Tehniskās fizikas katedras docentu. 

Viņš organizēja LVU darbinieku un studentu apmācības alpīnistu nometnēs Elbrusa nogāzēs un Latvijā pirmās orientēšanās sacensības. Ilgus gadus viņš darbojās LVU Tūrisma – alpīnisma sekcijas prezidijā. 1965. gadā E. Zablovskim piešķīra PSRS sporta meistara nosaukumu, vēlāk Vissavienības kategorijas tiesneša kvalifikāciju.Latvijas orientēšanās sporta pionierim Egonam Zablovskim - 90

1994. gadā pensionējās un pilnībā pievērsās vaļaspriekiem – tūrismam un orientēšanās sportam, ar ko nodarbojās arī pēc 90 gadu vecuma robežas pārsniegšanas, kā arī grāmatu rakstīšanai.

Miris 2020. gada augustā, 2020. gada 11. augustā Rīgas krematorijā notika atvadīšanās ceremonija.Mūžībā devies fiziķis Egons Zablovskis 14.08.2020.

 Apbalvojumi 
 Triju Zvaigžņu ordenis, 5. šķira (2001). 

 Publikācijas 
 Tūrisms augstskolās (mācību līdzeklis, 1972)
 Fizika: mācību līdzeklis neklātienes vidējās speciālās mācību iestādēs
 K. Tomariņš, E. Zablovskis. Radioelektronika. Rīga: Zvaigzne, 1985. — 247 lpp.
 Egons Zablovskis, Līga Zariņa. No Oliņkalna līdz Everestam. Jāņa sēta, 1997.
 Ar auto un kājām. Zviedrija. Norvēģija. Somija. (2001)
 Deviņi tūrisma maršruti pa Pirmā pasaules kara Rīgas frontes kauju takām: veltījums Latvijas simtgadeiVirtual International Authority File

 Atsauces 

Kategorija:Latvijas fiziķi
Kategorija:Latvijas orientieristi
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Ventspils novadā dzimušie
Kategorija:1926. gadā dzimušie
Kategorija:2020. gadā mirušie
Kategorija:Triju Zvaigžņu ordeņa kavalieri